મૂળ જાફરાબાદની બાલકૃષ્ણ સોસાયટીમાં રહેતો અને હાલ પોરબંદર ખાતે ગીરીશભાઈ ખારવાની બોટમાં ખલાસી તરીકે કામ કરતો ભગુ ઉકાભાઈ સોલંકી (ઉ. વ. ૪૫) નામના માછીમારે નોંધાયેલ પોલીસ ફરિયાદ મુજબ તે જુના બંદર પાસે આવેલ સોમનાથ મંદિર નજીક લચ્છીની રેકડી પાસે ઉભો હતો ત્યારે લચ્છી વાળાએ અગાઉના બાકીના પૈસા માગ્યા હતા તે સમયે જ તેનો બોટ માલિક ગીરીશભાઈ ખારવો ત્યાં આવ્યો હતો આથી ભગુભાઈએ પોતાના પૈસા ગીરીશભાઈ પાસે લેવાના હોવાથી ગીરીશભાઈને લચ્છીના પૈસા ચૂકવી આપવા જણાવ્યું હતું પરંતુ ગીરીશભાઈ ઉશ્કેરાઈ ગયા હતા અને રસ્તા પર પડેલું લાકડું ઉઠાવી અને ભગુભાઈ પર હુમલો કર્યો હતો પોલીસે આ અંગે વધુ તપાસ હાથ ધરી છે.